CELEX: 32007D0669
Language: fi
Date: 2007-10-15 00:00:00
Title: 2007/669/EY: Komission päätös, tehty 15 päivänä lokakuuta 2007 , Adoxophyes orana granulovirus -viruksen, amisulbromin, emamektiinin, pyridaliilin ja Spodoptera littoralis nucleopolyhedrovirus -viruksen mahdollista sisällyttämistä neuvoston direktiivin 91/414/ETY liitteeseen I koskevaa yksityiskohtaista tutkimusta varten toimitettujen asiakirjojen täydellisyyden periaatteellisesta hyväksymisestä (tiedoksiannettu numerolla K(2007) 4647) (ETA:n kannalta merkityksellinen teksti)

18.10.2007   
            
            
               FI
            
            
               Euroopan unionin virallinen lehti
            
            
               L 274/15
            
         KOMISSION PÄÄTÖS,
   tehty 15 päivänä lokakuuta 2007,
   
      Adoxophyes orana granulovirus -viruksen, amisulbromin, emamektiinin, pyridaliilin ja Spodoptera littoralis nucleopolyhedrovirus -viruksen mahdollista sisällyttämistä neuvoston direktiivin 91/414/ETY liitteeseen I koskevaa yksityiskohtaista tutkimusta varten toimitettujen asiakirjojen täydellisyyden periaatteellisesta hyväksymisestä
   (tiedoksiannettu numerolla K(2007) 4647)
   (ETA:n kannalta merkityksellinen teksti)
   (2007/669/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 91/414/ETY säädetään kasvinsuojeluaineisiin lisättäviksi sallittuja tehoaineita koskevan yhteisön luettelon laatimisesta.
            
         
               (2)
            
            
               Andermatt Biocontrol GmbH toimitti 29 päivänä marraskuuta 2004 Saksan viranomaisille Adoxophyes orana granulovirus -virusta koskevan asiakirja-aineiston hakemuksineen kyseisen tehoaineen sisällyttämiseksi direktiivin 91/414/ETY liitteeseen I. Nissan Chemical Europe S.A.R.L. toimitti 24 päivänä maaliskuuta 2006 Yhdistyneen kuningaskunnan viranomaisille amisulbromia koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I. Syngenta Ltd toimitti 23 päivänä kesäkuuta 2006 Alankomaiden viranomaisille emamektiiniä koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I. Sumitomo Chemical Agro Europe SAS toimitti 28 päivänä maaliskuuta 2006 Alankomaiden viranomaisille pyridalilia koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I. Andermatt Biocontrol GmbH toimitti 2 päivänä tammikuuta 2007 Viron viranomaisille Spodoptera littoralis nucleopolyhedrovirus -virusta koskevan asiakirja-aineiston hakemuksineen kyseisen tehoaineen sisällyttämiseksi direktiivin 91/414/ETY liitteeseen I.
            
         
               (3)
            
            
               Saksan, Yhdistyneen kuningaskunnan, Alankomaiden ja Viron viranomaiset ilmoittivat komissiolle, että kyseisiä tehoaineita koskevat asiakirja-aineistot näyttävät alustavan tutkimuksen perusteella täyttävän direktiivin 91/414/EY liitteessä II säädetyt tietovaatimukset. Asiakirja-aineistot näyttävät täyttävän myös direktiivin 91/414/ETY liitteessä III säädetyt tietovaatimukset yhden kyseistä tehoainetta sisältävän kasvinsuojeluaineen osalta. Tämän jälkeen hakija on toimittanut asiakirja-aineistot direktiivin 91/414/ETY 6 artiklan 2 kohdan säännösten mukaisesti komissiolle ja muille jäsenvaltioille sekä elintarvikeketjua ja eläinten terveyttä käsittelevälle pysyvälle komitealle.
            
         
               (4)
            
            
               Tällä päätöksellä on tarkoitus vahvistaa muodollisesti yhteisön tasolla, että asiakirja-aineistot täyttävät periaatteessa direktiivin 91/414/ETY liitteessä II asetetut tietovaatimukset ja vähintään yhden kyseistä tehoainetta sisältävän kasvinsuojeluaineen osalta mainitun direktiivin liitteessä III asetetut tietovaatimukset.
            
         
               (5)
            
            
               Tällä päätöksellä ei rajoiteta komission oikeutta pyytää hakijalta lisätietoja asiakirja-aineiston joidenkin kohtien selventämiseksi.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tämän päätöksen liitteessä mainittuja tehoaineita koskevat asiakirja-aineistot, jotka toimitettiin komissiolle ja jäsenvaltioille kyseisten tehoaineiden sisällyttämiseksi direktiivin 91/414/ETY liitteeseen I, täyttävät periaatteessa kyseisen direktiivin liitteessä II säädetyt tietovaatimukset sanotun kuitenkaan rajoittamatta kyseisen direktiivin 6 artiklan 4 kohdan soveltamista.
   Asiakirja-aineistot täyttävät myös kyseisen direktiivin liitteessä III säädetyt tietovaatimukset yhden tehoainetta sisältävän kasvinsuojeluaineen osalta, kun otetaan huomioon ehdotetut käyttötarkoitukset.
   2 artikla
   Esittelevien jäsenvaltioiden on tutkittava 1 artiklassa tarkoitetut asiakirja-aineistot yksityiskohtaisesti ja ilmoitettava komissiolle mahdollisimman pian ja joka tapauksessa vuoden kuluessa tämän päätöksen julkaisemisesta Euroopan unionin virallisessa lehdessä kyseisen tutkimuksen päätelmät, suositus 1 artiklassa tarkoitettujen tehoaineiden sisällyttämisestä tai sisällyttämättä jättämisestä direktiivin 91/414/ETY liitteeseen I ja mahdolliset tätä koskevat edellytykset.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 15 päivänä lokakuuta 2007.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2007/52/EY (EUVL L 214, 17.8.2007, s. 3).
   LIITE
   TEHOAINE, JOTA TÄMÄ PÄÄTÖS KOSKEE
   
               Yleisnimi, CIPAC:n tunnistenumero:
            
            
               Hakija
            
            
               Hakemuksen jättöpäivä
            
            
               Esittelevä jäsenvaltio
            
         
               
                  Adoxophyes orana granulovirus-virus
               CIPAC-nro: ei sovelleta.
            
            
               Andermatt Biocontrol GmbH
            
            
               29. marraskuuta 2004
            
            
               DE
            
         
               Amisulbromi
               CIPAC-nro: 789
            
            
               Nissan Chemical Europe S.A.R.L.
            
            
               24. maaliskuuta 2006
            
            
               UK
            
         
               Emamektiini
               CIPAC-nro: 791
            
            
               Syngenta Ltd.
            
            
               23. kesäkuuta 2006
            
            
               NL
            
         
               Pyridaliili
               CIPAC-nro: 792
            
            
               Sumitomo Chemical Agro Europe S.A.
            
            
               28. maaliskuuta 2006
            
            
               NL
            
         
               
                  Spodoptera littoralis nucleopolyhedrovirus-virus
               CIPAC-nro: ei sovelleta.
            
            
               Andermatt Biocontrol GmbH
            
            
               2. tammikuuta 2007
            
            
               EE